Publication: Magyar Közlöny
Issue: MK-2004-43 (Year: 2004, Number: 43)
Era: 2004-2010
Section: 3 Az elektronikus aláírásról szóló 2001. évi XXXV. törvény.
Paragraph Index: 858

(1) Az R. 7. §-ának (1) bekezdése helyébe a következõ rendelkezés lép: „(1) Amennyiben a helyszíni ellenõrzés eredményeként felvett jegyzõkönyv szerint a jármû a megengedett össztömeget, illetve a tengelyenként vagy tengelycsoportonként megengedett legnagyobb tengelyterhelést meghaladja, a helyszíni mérést végzõ területi közlekedési felügyelet a jármû üzemben tartóját pótdíj fizetésére kötelezi. A pótdíjat valamennyi túlterhelt tengelyre ki kell vetni. Amennyi- 2004/43. szám ben a megengedett össztömeget, illetve a megengedett legnagyobb tengelyterhelést meghaladó jármû érvényes közútkezelõi hozzájárulással rendelkezik, de az abban foglaltnál nagyobb össztömeggel, illetõleg tengelyterheléssel közlekedik, az üzembentartónak pótdíjat kell fizetnie. A pótdíj kiszabásánál a közútkezelõi hozzájárulásban szereplõ és a méréssel megállapított értékhez tartozó, a 3. számú melléklet szerinti díjtételek különbözetét kell alapul venni.”

Source: https://magyarkozlony.hu/hivatalos-lapok/50ed7c062891bfbd84b5d8d5b8daf87ff4f40805/dokumentumok/9492747daca577a66e73be94fc1394bd2e85e8ed/letoltes